C 199/12

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (annetun komission delegoidun asetuksen (EU) 2019/33 17 artiklan 2 ja 3 kohta)

(2022/C 199/10)

Tämä tiedonanto julkaistaan annetun komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Penedès”

PDO-ES-A1551-AM05

Tiedonannon päivämäärä: 18.2.2022

HYVÄKSYTYN MUUTOKSEN KUVAUS JA PERUSTELUT

1. Muutokset laatukuohuviinien kuvaukseen

KUVAUS:

Lisätään, että perinteisellä menetelmällä valmistetut kuohuviinit, joita on kypsytetty pitkään, vähintään neljä vuotta tirage-liuoksen lisäämisen jälkeen, ja joissa käytetään korkkiainesta valmistettuja korkkeja, voidaan saattaa markkinoille ilman sakanpoistoa, mutta apuaineiden käyttö kielletään. Lisäksi täsmennetään, että tuotteita voidaan käyttää expedition-liuoksen valmistamiseen Euroopan unionin lainsäädännön mukaisesti.

Muutos koskee tuote-eritelmän 2.1.2 kohtaa. Muutos ei vaikuta yhtenäiseen asiakirjaan.

Muutos on vakiomuutos, koska se ei liity mihinkään komission delegoidun asetuksen (EU) N:o 2019/33 14 artiklan 1 kohdassa määriteltyyn tapaukseen.

PERUSTELU:

Perusteena on suojata laatukuohuviinejä, joita on pullokäymisen jälkeen kypsytetty pitkään sakan päällä, ja jotka sillä edellytyksellä, että apuaineita ei käytetä, voidaan saattaa markkinoille ilman sakanpoistoa.

Expedition-liuoksen osalta soveltamisalaan kuuluvat kaikki unionin lainsäädännössä sallitut tuotteet.

2. Pienempien maantieteelisten yksikköjen lisääminen

KUVAUS:

Hyväksytään ja rajataan 10 pienempää maantieteellistä yksikköä. Lisäksi säädetään siitä, koska niiden nimet voidaan mainita etiketissä (erityisesti se, että viinitarhat kuuluvat kyseiseen yksikköön ja että niillä harjoitetaan luonnonmukaista viininviljelyä, missä ja miten viini on valmistettu jne.) ja miten kyseiset nimet ja käytetyt lajikkeet on merkittävä etikettiin.

Muutoksella lisätään tuote-eritelmään kohdat 4.2, 8.5.2 ja 8.7.2 ja muutetaan yhtenäisen asiakirja 6 ja 9 kohtaa.

Muutos on vakiomuutos, koska se ei liity mihinkään komission delegoidun asetuksen (EU) N:o 2019/33 14 artiklan 1 kohdassa määriteltyyn tapaukseen.

PERUSTELU:

Tämän tuote-eritelmän muutoksen tarkoituksena on määrätä kymmenestä pienemmästä maantieteellisestä yksiköstä, joihin suojatun alkuperänimityksen ”Penedès” alue jakautuu. Työ eritelmän muuttamiseksi aloitettiin vuonna 2010 perusteena kullakin eri yksiköllä valmistettujen viinien erilaisuus. Vuonna 1995 tehtiin tyhjentävä tutkimus, joka kattoi kokonaisuudessaan Penedès (SAN) -alueen maaperän ja ilmaston. Siinä koko pinta-alan jaettiin viiden hehtaarin yksiköiksi. Kuhunkin yksikköön tehtiin koekuoppa ja jokaisesta yksiköstä tehtiin 12 maa-analyysiä. Tähän tutkimukseen yhdistettiin aikaisemmin tehty Penedès (SAN) -nimitystä koskeva ilmastotutkimus. Samalla huomioitiin viinitarhojen ilmansuunta ja kaltevuus sekä kussakin yksikössä olevat rypälelajikkeet ja perusrungot. Tutkimuksen perusteella, kaikki nämä parametrit huomioon ottaen, alue jaettiin vuosina 2010–2018 kymmeneen pienempään maantieteelliseen yksikköön.

Yksi tapa nostaa suojatun alkuperänimityksen ”Penedès” arvoa on antaa kuluttajille tietoa käytetyistä rypäleistä.

3. Lisätään merkinnät ”vino de mas” ja ”gran vino de mas”

KUVAUS:

Perustetaan merkinnät ”Vino de Mas” ja ”Gran Vino de Mas” ja määritetään niiden käytölle asetetut edellytykset (alhaisempi enimmäistuotos hehtaaria kohden, valmistusedellytykset ja merkintävaatimukset). Hyväksyttyjen luettelo pidetään ajan tasalla. Edellytyksiin sisältyy myös tuote-eritelmän noudattamisen tarkastamista koskevia erityisvaatimuksia.

Muutos koskee tuote-eritelmän 5.1, 8.5.3, 8.7.1, 8.7.3, 8.9.3 ja 9.2.2 kohtaa ja yhtenäisen asiakirjan 5.2 ja 9 kohtaa.

Muutos on vakiomuutos, koska se ei liity mihinkään komission delegoidun asetuksen (EU) N:o 2019/33 14 artiklan 1 kohdassa määriteltyyn tapaukseen.

PERUSTELU:

Kyse on erottelusta, joka koskee SAN-viinejä ”Penedès”, joita viljellään Penedès (SAN) -alueelle tyypillisten maatilojen (”masos”/”masías”) viinitarhoissa. Tällainen maatila koostuu ”masíasta” (maatalosta ja siihen liittyvistä maatalousvarastoista) ja viljelystilasta. Tämän maatilatyypin katsotaan olleen kaikkein vakiintunein ennen viinikirvan leviämistä Penedèsiin.

Nykyisin on useita näillä vanhoilla maatiloilla alkunsa saaneista rypäleistä valmistettuja Penedès (SAN) -viinejä, jotka nauttivat kansainvälistä ja paikallista arvostusta.

Uusilla merkinnöillä halutaan antaa tunnustusta näille viineillä ja osoittaa niiden tunnettuus, jäljitettävyys ja laatu.

”Vino de Mas”- ja ”Gran vino de Mas” -merkinnöillä pyritään antamaan viininviljelijöille ja -valmistamoille mahdollisuus valmistaa omia mas/masía-maatilalle ominaisia viinejä ja kuluttajille mahdollisuus tunnistaa ne.

4. Uudet merkintöjä koskevat säännöt

KUVAUS:

Merkintä ”Denominación de Origen” joka on saanut olla korkeudeltaan puolet merkinnästä ”Penedés”, muuttuu niin, että se saa olla enintään 1,2 mm.

Kun merkinnässä käytetään 60 x 13 mm:n kokoista suorakulmaista tarkastusmerkintää, jossa on mitoiltaan sääntöjenmukainen merkintä ”Suojattu alkuperänimitys Penedès”, voidaan luopua velvoitteesta sisällyttää pääetikettiin merkintä ”Penedès".

Merkintään ”Clàssic Penedès” on aina liitettävä merkintä ”Penedès. Denominación de Origen” (alkuperänimitys ”Penedès”).

Otetaan käyttöön merkintä ”no degollado” (ei sakanpoistoa) sellaisten perinteisin menetelmin valmistettujen viinien osalta, joiden valmistuksessa on noudatettu sakanpoiston suorittamatta jättämisen edellytyksiä.

Kuohuviinien osalta vahvistetaan lajikkeet, jotka voidaan mainita pääetiketissä, ja lajikkeet, jotka voidaan mainita takaetiketissä.

Muutos koskee tuote-eritelmän 8.7.1 kohtaa ja yhtenäisen asiakirjan 9 kohtaa.

Muutos on vakiomuutos, koska se ei liity mihinkään komission delegoidun asetuksen (EU) N:o 2019/33 14 artiklan 1 kohdassa määriteltyyn tapaukseen.

PERUSTELU:

Muutoksen tarkoituksena on parantaa suojatun alkuperänimityksen ”Penedès” viinien esillepanoa niin, että kuluttajien on helpompi tunnistaa ne.

5. Valvontamenetelmien parantaminen

KUVAUS:

Velvoitetaan tarkastamaan vuotuisessa tarkastuksessa kaikkien ”Finca Calificada”- ja ”Gran vino de Mas” -viinien ja vähintään yhden ”Vino de Mas” -viinin jäljitettävyys. Se tulee näiden viinien osalta pakolliseksi muiden, jo ennestään pakollisesti tarkastettavien viinien lisäksi.

Muutos koskee tuote-eritelmän 9.2.2 kohtaa. Muutos ei vaikuta yhtenäiseen asiakirjaan.

Muutos on vakiomuutos, koska se ei liity mihinkään komission delegoidun asetuksen (EU) N:o 2019/33 14 artiklan 1 kohdassa määriteltyyn tapaukseen.

PERUSTELU:

Mitä tunnetumpia näillä merkinnöillä varustetut viinit ovat, sitä enemmän on oltava niihin kohdistuvaa valvontaa.

YHTENÄINEN ASIAKIRJA

1. Nimi/nimet

Penedès

2. Maantieteellisen merkinnän tyyppi

SAN – suojattu alkuperänimitys

3. Rypäletuotteiden luokat

1. Viini

3. Väkevä viini

5. Laatukuohuviini

8. Helmeilevä viini

16 . Ylikypsistä rypäleistä valmistettu viini

4. Viini(e)n kuvaus

1. VIINI – Valkoviini ja roseeviini

LYHYT KIRJALLINEN KUVAUS

Valkoviini: ULKONÄKÖ väri vaihtelee vaaleankeltaisesta tummankeltaiseen; väri on puhdas ja kirkas, vailla sameutta. ”Dulce de frio” (jääviini) -menetelmällä valmistetut viinit ovat meripihkanvärisiä, kultaisia, punaisia ja kellanruskeita TUOKSU vaaleiden hedelmien primaariaromeja ja trooppisia aromeja, tynnyrissä kypsytetyissä viineissä on kypsien hedelmien aromeja ja tertiaarisia aromeja; dulce de frio” (jääviini) -menetelmällä valmistetuissa viineissä on lajikkeelle ominaisia kandeerattujen hedelmien aromeja sekä kypsentämisen ja tynnyrikypsytyksen vivahteita, vailla tuoksu- ja muita vikoja MAKU hedelmäinen ja kevyen hapokas, suutuntuma pehmeä ja raikas, vivahteita myös mahdollisesta kypsyttämisestä, vailla vikoja.

Roseeviini: ULKONÄKÖ väri vaihtelee vaaleanpunaisesta kirsikanpunaiseen; väri on puhdas ja kirkas, vailla sameutta TUOKSU hedelmäinen, punaisten hedelmien aromeja, vailla tuoksu- ja muita vikoja MAKU hedelmäinen ja kevyen hapokas, suutuntuma pehmeä ja raikas, vailla vikoja.

* Jos raja-arvoja ei ole ilmoitettu, on noudatettava voimassa olevaa lainsäädäntöä.

* ”Dulce de frio” (jääviini) -menetelmällä valmistettujen viinien todellinen alkoholipitoisuus on vähintään 9,5 % ja pelkistävien sokereiden pitoisuus 70–150 g/l.

* Tynnyrissä kypsytettyjen tai valmistettujen viinien haihtuvien happojen pitoisuus voi olla enintään 20 mEq/l ja ”dulce de frio” (jääviini) -menetelmällä valmistettujen viinien enintään 33,33 mEq/l.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Kokonaishappopitoisuus vähintään milliekvivalenttia/litra Haihtuvien happojen pitoisuus enintään (milliekvivalenttia/litra) 11,67 Kokonaisrikkidioksidipitoisuus enintään (mg/l)

2. VIINI – Punaviini

LYHYT KIRJALLINEN KUVAUS

ULKONÄKÖ Nuoret viinit ovat granaatinpunaisia ja kypsyneet rusehtavanpunaisia; väri on puhdas ja kirkas, vailla sameutta TUOKSU punaisten hedelmien aromi, vailla tuoksu- ja muita vikoja MAKU hedelmäinen ja kevyen hapokas, suutuntuma pehmeä, vivahteita myös mahdollisesta kypsyttämisestä. Vailla vikoja.

* Jos raja-arvoja ei ole ilmoitettu, on noudatettava voimassa olevaa lainsäädäntöä.

* Tynnyrissä kypsytettyjen tai valmistettujen viinien haihtuvien happojen pitoisuus voi olla enintään 20 mEq/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Kokonaishappopitoisuus vähintään milliekvivalenttia/litra Haihtuvien happojen pitoisuus enintään (milliekvivalenttia/litra) 11,67 Kokonaisrikkidioksidipitoisuus enintään (mg/l)

3. VÄKEVÄ VIINI

LYHYT KIRJALLINEN KUVAUS

ULKONÄKÖ meripihkanvärinen, kultainen, punainen ja kellanruskea; väri on puhdas ja kirkas, vailla sameutta TUOKSU lajikkeelle ominaisia kandeerattujen hedelmien aromeja, vivahteita mahdollisesta kypsyttämisestä ja tynnyrikypsytyksestä, vailla tuoksu- ja muita vikoja.

* Jos raja-arvoja ei ole ilmoitettu, on noudatettava voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 15 Kokonaishappopitoisuus vähintään milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

4. LAATUKUOHUVIINI

LYHYT KIRJALLINEN KUVAUS

ULKONÄKÖ keltaista tai vaaleanpunaista, ei kuitenkaan meripihkaan tai kirsikkaan taittuvaa, jatkuva vaahto ilman liiallista kuohuntaa; väri on puhdas ja kirkas, vailla sameutta TUOKSU primaariaromeja, vaaleiden hedelmien aromeja ja trooppisia aromeja, vailla tuoksu- ja muita vikoja MAKU hedelmäinen ja kevyen hapokas, suutuntuma pehmeä, vivahteita myös mahdollisesta kypsyttämisestä, vailla vikoja.

* Jos raja-arvoja ei ole ilmoitettu, on noudatettava voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Kokonaishappopitoisuus vähintään 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,33 Kokonaisrikkidioksidipitoisuus enintään (mg/l) 185

5. HELMEILEVÄ VIINI

LYHYT KIRJALLINEN KUVAUS

ULKONÄKÖ vaaleankeltaista tai vaaleanpunaista, jatkuva vaahto ilman liiallista kuohuntaa; väri on puhdas ja kirkas, vailla sameutta TUOKSU primaariaromeja, vaaleiden hedelmien aromeja ja trooppisia aromeja, vailla tuoksu- ja muita vikoja MAKU hedelmäinen ja kevyen hapokas, suutuntuma pehmeä, vivahteita myös mahdollisesta kypsyttämisestä, vailla vikoja.

* Jos raja-arvoja ei ole ilmoitettu, on noudatettava voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9,5 Kokonaishappopitoisuus vähintään milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

6. YLIKYPSISTÄ RYPÄLEISTÄ VALMISTETTU VIINI

LYHYT KIRJALLINEN KUVAUS

ULKONÄKÖ meripihkanvärinen, kultainen, punainen ja kellanruskea; väri on puhdas ja kirkas, vailla sameutta TUOKSU lajikkeelle ominaisia kypsien kandeerattujen hedelmien aromeja, vailla tuoksu- ja muita vikoja MAKU kevyen hapokas, suutuntuma öljymäinen, lämmin ja virheetön.

* Jos raja-arvoja ei ole ilmoitettu, on noudatettava voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til.-%) 12 Kokonaishappopitoisuus vähintään milliekvivalenttia/litra Haihtuvien happojen pitoisuus enintään (milliekvivalenttia/litra) 33,33 Kokonaisrikkidioksidipitoisuus enintään (mg/l)

5. Viininvalmistusmenetelmät

5.1. Erityiset viininvalmistusmenetelmät

Viljelymenetelmä

Keinokastelua voidaan käyttää ainoastaan rypäleiden laadun parantamiseksi siinä tapauksessa, että palstojen vedensaanti ja viinitarhan ympäristöolot eivät mahdollista optimaalisen laatutason saavuttamista, jolloin on tarpeen varmistaa, että tuotanto ja saatavat tuotokset ovat tämän eritelmän määräysten mukaisia. Jos alkuperänimityksestä vastaava hallintoelin katsoo, että tämä käytäntö vaikuttaa haitallisesti laatuun tai saattaa johtaa sääntöjen rikkomiseen, se voi kieltää kyseisen käytännön tietyllä lohkolla.

Viiniköynnöspalstat voidaan tasapainottaa vedensaannin osalta maaperän kosteusolosuhteiden ja viiniköynnöksen ympäristöolojen mukaan.

Kastelua ei voida sallia missään tilanteessa rypäleiden muodostumisen jälkeen.

Forcada- ja Moneu-lajikkeita voidaan kasvattaa vain käyttämällä perinteisiä goblet- tai semi-menetelmiä. Tämä koskee 1. elokuuta 2019 jälkeen istutettuja uusia viiniköynnöksiä. Kaikkien Forcada- ja Moneu-lajikkeiden istutusten on oltava Consell Català de la Producció Agrària Ecològican (Katalonian luonnonmukaisen maatalouden virasto) tai muun luonnonmukaisten tuotteiden hyväksymiseen asianmukaisesti valtuutetun elimen hyväksymiä.

Forcada- ja Moneu-lajikkeiden rypäleet on korjattava käsin.

Erityinen viininvalmistusmenetelmä

Uuttamisen tuotos saa olla vaaleiden lajikkeiden osalta enintään 66,6 litraa ja punaisten lajikkeiden osalta enintään 70 litraa viiniä 100 korjattua rypälekiloa kohden.

5.2. Enimmäistuotokset

1. Vaaleat lajikkeet ja laatukuohuviini 12 000 kg rypäleitä/ha 79,92 hl/ha

2. Vaaleiden lajikkeiden ”Vino de Mas” ja ”Gran Vino de Mas” ja laatukuohuviini 10 200 kg rypäleitä/ha 67,93 hl/ha

3. Punaiset lajikkeet 9 000 kg rypäleitä/ha 63 hl/ha

4. Punaisten lajikkeiden ”Vino de Mas” ja ”Gran Vino de Mas” 7 650 kg rypäleitä/ha 53,55 hl/ha

5. Forcada-lajike 8 000 kg rypäleitä/ha 53,28 hl/ha

6. Forcada-lajikkeen ”Vino de Mas” ja ”Gran Vino de Mas” 6 800 kg rypäleitä/ha 45,29 hl/ha

7. Moneu-lajike 7 650 kg rypäleitä/ha 53,55 hl/ha

8. Moneu-lajikkeen ”Vino de Mas” ja ”Gran Vino de Mas” 6 503 kg rypäleitä/ha 45,52 hl/ha

6. Rajattu maantieteellinen alue

Tuotantoalue muodostuu seuraavista Barcelonan ja Tarragonan maakuntien kunnista:

— Abrera (1)

— Aiguamúrcia (2)

— Albinyana (2)

— L’Arboç (2)

— Avinyonet del Penedès (1)

— Banyeres del Penedès (2)

— Begues (1)

— Bellvei (2)

— La Bisbal del Penedès (2)

— Bonastre (2)

— Les Cabanyes (1)

— Calafell (2)

— Canyelles (1)

— Cabrera d’Igualada (1)

— Castellet i la Gornal (1)

— Castellví de la Marca (1)

— Castellví de Rosanes (1)

— Cervelló (1)

— Corbera de Llobregat (1)

— Cubelles (1)

— Cunit (2)

— Font-rubí (1)

— Gelida (1)

— La Granada (1)

— Els Hostalets de Pierola (1)

— La Llacuna (1)

— Llorenç del Penedès (2)

— Martorell (1)

— Masquefa (1)

— Mediona (1)

— Montmell (2)

— Olèrdola (1)

— Olesa de Bonesvalls (1)

— Olivella (1)

— Pacs del Penedès (1)

— Piera (1)

— El Pla del Penedès (1)

— Pontons (1)

— Puigdàlber (1)

— Sant Cugat Sesgarrigues (1)

— Sant Esteve Sesrovires (1)

— Sant Jaume dels Domenys (2)

— Sant Llorenç d’Hortons (1)

— Sant Martí Sarroca (1)

— Sant Pere de Ribes (1)

— Sant Pere de Riudebitlles (1)

— Sant Quintí de Mediona (1)

— Sant Sadurní d’Anoia (1)

— Santa Fe del Penedès (1)

— Santa Margarida i els Monjos (1)

— Santa Maria de Miralles (1)

— Santa Oliva (2)

— Sitges (1)

— Subirats (1)

— Torrelavit (1)

— Torrelles de Foix (1)

— Vallirana (1)

— El Vendrell (2)

— Vilafranca del Penedès (1)

— Vilanova i la Geltrú (1)

— Vilobí del Penedès (1)

(1) Barcelonan maakunta

(2) Tarragonan maakunta

Pienempien maantieteellisten yksiköiden, jotka rypäleiden alkuperästä riippuen, voidaan mainita etiketissä vapaaehtoisesti, ovat seuraavat:

Alts d’Ancosa

Conca del Foix

Costers de l’Anoia

Costers de Lavernó

Costers del Montmell

Marina del Garraf

Massís del Garraf

Muntanyes d’Ordal

Turons de Vilafrana

Vall Bitlles-Anoia

Luettelo edellä mainittujen pienempien maantieteellisten yksiköiden lohkoista on osoitteessa

https://eur03.safelinks.protection.outlook.com/?url=http%3A%2F%2Fincavi.gencat.cat%2F.content%2F005-normativa%2Fplecs-condicions-do-catalanes%2FArxius-plecs%2FUnitats-Geografiques-Menors-DOP-Penedes.xls&data=04%7C01%7Ccristina.aguilar%40gencat.cat%7Cece5eb52d2674b51591008d9efc0405a%7C3b9427dcd30e43bc8c06ff7253676fec%7C1%7C0%7C637804431255942038%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=w3r%2B0CrU5SoJ%2B8p7fukBEvO3MWDfG9LgQAWu1lMsabo%3D&reserved=0

7. Viininvalmistuksessa käytettävät rypälelajikkeet

MACABEO – VIURA

MERLOT

PARELLADA

XARELLO

8. Yhteyden/yhteyksien kuvaus

8.1. Viini

Penedès-valkoviinit ovat tunnettuja raikkaudestaan, hapokkuudestaan ja hedelmäisyydestään, jotka ovat peräisin maaperätyypistä ja ainutlaatuisesta ilmastosta. Inhimillinen tekijä eli viinitarhoissa työskentelevien panos vaikuttaa siihen, että samanlaisen viinin valmistaminen samoista lajikkeista ei ole muilla alueilla mahdollista. Vaaleat Penedès-lajikkeet voivat saavuttaa näiden viinien valmistukseen tarvittavan optimaalisen kypsyysasteen ainoastaan Penedèsin alueella. Sikäläisen maaperän, ilmaston ja viininvalmistusmenetelmien kaltaista yhdistelmää ei ole muualla

Penedèsin alueen maaperän ja ilmaston ansiosta roseeviinit ovat tunnettuja värinsä, arominsa ja lajikkeille ominaisten rypäleiden vuoksi. Lisäksi viinitarhoissa ja viininvalmistamoissa työskentelevien panos saa aikaan sen, että Penedès-roseeviineille voi kehittyä nämä ainutlaatuiset ominaisuudet.

Penedès-punaviineille on luonteenomaista ryhdikkyys ja täyteläisyys. Muita ominaispiirteitä ovat antosyaanit, pehmeät tanniinit ja ennen kaikkea intensiivinen aromi sekä pitkä maku ja jälkimaku.

Penedèsin alueen ilmaston ja maaperän yhdistelmä mahdollistaa hyvän kypsymisen, johon vaikuttavat myös yön ja päivän lämpötilaerot heinä-elokuussa. Yhdessä nämä tekijät tuottavat Penedèsin alueella kypsyviin punaisiin rypäleisiin paljon antosyaaneja ja tanniineja sekä runsaasti punaisten hedelmien aromeja. Siksi Penedès-punaviinien vertaisia viinejä ei pystytä tuottamaan muilla alueilla.

8.2. Laatukuohuviini

Suojatun alkuperänimityksen ”Penedès” laatukuohuviinit ovat ainutlaatuisia ja eroavat selvästi muilla alueilla tuotetuista kuohuviineistä. Ero johtuu osittain lajikkeista mutta ennen kaikkea ilmastosta, auringosta ja ensimmäisen ja toisen käyttämisen valmistusmenetelmistä. Näitä kuohuviinejä ei ole mahdollista valmistaa muilla alueilla.

8.3. Helmeilevä viini

Helmeilevät viinit ovat Penedèsin alueella perinteisesti valmistettuja viinejä. Ne soveltuvat erittäin hyvin Penedèsin alueen lajikkeisiin, ilmastoon ja maaperään.

8.4. Väkevä viini

Penedèsin alueen ilmasto yhdessä maaperätyypin ja lajikkeiden kanssa mahdollistaa väkevien viinien ja ylikypsistä rypäleistä valmistettujen viinien valmistamisen kypsästä rypälemehusta. Viinivalmistamon oman kypsytysmenetelmän ja ilmasto-olojen ansiosta voidaan valmistaa makeita, mietoja, kypsytettyjä viinejä, joissa säilyvät kypsien hedelmien ja kypsytysprosessille ominaiset aromit.

8.5. Ylikypsistä rypäleistä valmistettu viini

Penedèsin alueen ilmasto yhdessä maaperätyypin ja lajikkeiden kanssa mahdollistaa sen, että rypäleet voivat ihmisen toiminnan avulla kypsyä ylikypsiksi. Näin saadaan ainutlaatuisia ja ominaisuuksiltaan erinomaisia viinejä.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Pakkaamien voi tapahtua vain SAN-nimityksen ”Penedès” tuotantoalueella, sillä pullottamattomien SAN-viinien laadun ja ainutlaatuisten ominaisuuksien säilymistä ei voida varmistaa pitkien välimatkojen kuljetuksissa. Pullotettuina ne säilyttävät ominaisuutensa ja laatunsa, joista kuluttajat voivat nauttia. Tämän vuoksi pullotus on suoritettava asianmukaisissa olosuhteissa.

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Penedès-nimen merkinnässä käytettävien kirjasimien on oltava kooltaan 3–7 mm ja ”Denominación de Origen” (alkuperänimitys) merkinnässä enintään 1,2 mm.

Yleensä kun pakolliset tiedot on merkitty pullon taakse, niin kutsuttuun takaetikettiin, mukaan lukien merkintä ”PENEDÈS Denominación de Origen” (alkuperänimitys PENEDÈS), tuotemerkin sisältävässä pääetiketissä on oltava merkintä ”PENEDÈS” 3–7 mm:n suuruisin kirjaimin.

Kun merkinnässä käytetään 60 x 13 mm:n kokoista suorakulmaista tarkastusmerkintää, jossa on mitoiltaan sääntöjen mukainen merkintä ”PENEDÈS Denominación de Origen” (suojattu alkuperänimitys Penedès), voidaan luopua velvoitteesta sisällyttää pääetikettiin merkintä ”Penedès”. ”Vino de Mas”- ja ”Gran Vino de Mas” -viinien osalta nämä tarkastusmerkinnät ovat erilaisia.

Jos pakolliset tiedot on merkitty etikettiin ja siinä on myös tuotemerkki ja maininta merkintä ”PENEDÈS Denominación de Origen” (suojattu alkuperänimitys Penedès), merkinnän ”Penedès” sisällyttäminen takaetikettiin ei ole välttämätöntä.

Etiketteihin voidaan merkitä myös lajikkeet (laatukohuviinien lajikkeista vain joitakin voidaan merkitä pääetikettiin), vuosikerta ja merkintä ”Vino de Finca” (yhden tilan viini), tietyin edellytyksin. Ja niihin on merkittävä tiedot pullottajasta/viejästä, todellinen alkoholipitoisuus, sulfiitit, pullottajan rekisterinumero, laatukuohuviinien osalta vuosikerta ja sakanpoiston päivämäärä, eränumero, ”Vino de Mas” tai ”Gran Vino de Mas” (aina pullon etupuolen etikettiin yhdessä vuosikerran kanssa), ”Classic Penedés” (sen käyttöedellytysten mukaisesti), merkintä ”No degollado” (Ei sakanpoistoa) (perinteisellä menetelmällä valmistettujen, tietyt edellytykset täyttävien laatukuohuviinien osalta).

Pienempien maantieteellisten yksiköiden sekä ”Vino de Mas”- ja ”Gran Vino de Mas” -merkintöjen käyttöedellytyksiä säännellään laajasti.

Linkki tuote-eritelmään

http://incavi.gencat.cat/web/.content/03-denominacions-origen/documents/plecs/penedes/fitxers-binaris/plec-dop-penedes-mod-04.pdf

(1) EUVL L 9, 11.1.2019, s. 2.